ช่วงสั้นมองอารมณ์ตลาดยังอยู่ในลักษณะของการเก็งกำไร
InnovestX มองว่าเศรษฐกิจกับการลงทุนโลกกำลังมองภาพแตกต่างกัน โดยตัวเลขเศรษฐกิจยังคงขยายตัวได้ในปัจจุบันแม้จะชะลอลง
InnovestX มองว่าเศรษฐกิจกับการลงทุนโลกกำลังมองภาพแตกต่างกัน โดยตัวเลขเศรษฐกิจยังคงขยายตัวได้ในปัจจุบันแม้จะชะลอลง
30 ต.ค. 2565

InnovestX มองว่าเศรษฐกิจกับการลงทุนโลกกำลังมองภาพแตกต่างกัน โดยตัวเลขเศรษฐกิจยังคงขยายตัวได้ในปัจจุบันแม้จะชะลอลง แต่มุมมองของนักลงทุนกังวลในภาพเศรษฐกิจอย่างมาก เห็นได้จากรายงานการสอบถามนักวิเคราะห์ (Fund manager survey) ของ Bank of America ที่มีมุมมองแง่ลบต่อการลงทุนในหุ้นมากที่สุดตั้งแต่ปี 2002 จากปัจจัยเสี่ยงที่มากโดยเฉพาะการขึ้นดอกเบี้ยของสหรัฐฯ ที่ยังพร้อมขึ้นดอกเบี้ยต่อเนื่องจากเศรษฐกิจยังคงขยายตัวได้
ขณะที่ความคาดหวังเงินเฟ้อปรับเพิ่มขึ้น ซึ่งผลกระทบของดอกเบี้ยที่สูงขึ้นกระทบทุกตลาดการเงิน ทั้งพันธบัตรที่ทำให้ผลตอบแทนพันธบัตร 10 ปีพุ่งขึ้นสูงสุดในรอบ 15 ปี และกระทบต่อต้นทุนการเงินของภาคเอกชนโดยเฉพาะภาคอสังหาฯ รวมถึงตลาดอัตราแลกเปลี่ยนที่ค่าเงินทั้งประเทศพัฒนาแล้วและตลาดเกิดใหม่อ่อนลงรุนแรงเทียบกับดอลลาร์ เช่น เยนแตะระดับ 150 เยน อ่อนสุดในรอบ 32 ปี ขณะที่ค่าเงินหยวนในตลาดต่างประเทศอ่อนลงรุนแรงเช่นกัน
อย่างไรก็ตาม InnovestX มองว่าในปัจจุบันตลาดเกิดใหม่ส่วนใหญ่เข้มแข็งขึ้น เนื่องจากปัจจัยพื้นฐานที่ดี เช่น การเติบโตที่ดี ทุนสำรองที่มากขึ้น และตลาดทุนในท้องถิ่นที่ลึกขึ้น อย่างไรก็ดี ความเสี่ยงสำคัญคือการขึ้นดอกเบี้ยของ Fed ที่จะขึ้นจนกว่าจะเห็นหลักฐานชัดเจนว่าเงินเฟ้อกำลังลดลง ซึ่งจะทำให้เศรษฐกิจตลาดเกิดใหม่ได้รับผลกระทบมากขึ้น ส่วนเศรษฐกิจพัฒนาแล้วเสี่ยงเผชิญวิกฤตในปีหน้า ทั้งนี้จากการวิเคราะห์ความเสี่ยงของเศรษฐกิจเอเชียพบว่า ประเทศกำลังพัฒนาในเอเชีย มีเสถียรภาพเศรษฐกิจมากกว่าประเทศเจริญแล้ว โดยไต้หวันและอินโดนีเซีย แข็งแกร่งสุด ขณะที่เวียดนามและไทยอยู่อันดับกลาง ส่วนออสเตรเลียและนิวซีแลนด์ เปราะบางสุด
ทั้งนี้ในส่วนของตลาดหุ้นไทย แม้ InnovestX เชื่อว่าช่วงที่ผ่านมาตลาดจะรับรู้ความเสี่ยงต่าง ๆ ไปในระดับหนึ่งแล้ว แต่ช่วงสั้นคาดอารมณ์ตลาดยังอยู่ในลักษณะเก็งกำไรและ SET ยังมี Upside จำกัด เนื่องจากนักลงทุนยังกังวลความเสี่ยงการถดถอยของภาวะเศรษฐกิจโลก รวมทั้งยังจับตาทิศทางการดำเนินนโยบายเศรษฐกิจต่าง ๆ ของแต่ละประเทศอยู่ ดังนั้นช่วงสั้นกลยุทธ์การลงทุนจึงแนะนำ Selective Buy ในหุ้นที่มีปัจจัยบวกเฉพาะตัว ซึ่งคาดสามารถเอาชนะตลาดและต้านทานความเสี่ยงภายนอกได้ ดังนี้
ขณะที่ช่วงสั้นแนะนำให้เพิ่มความระมัดระวัง หรือ หลีกเลี่ยงการลงทุนออกไปก่อน สำหรับหุ้นที่มีปัจจัยเสี่ยงกดดันผลประกอบการ ดังนี้